 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Suceava** |

**Raport monitorizare activitate în luna DECEMBRIE 2016**

1. M**odul de rezolvare a sarcinilor de bază stabilite de cadrul legislativ specific**

In luna decembrie 2016 s-au emis un număr de 31 autorizaţii de mediu, 374 „Clasarea notificării”, 11 Decizii etapa de încadrare care au fost analizate în Comisia de Analiză Tehnică, 5 Decizii etapa de încadrare pentru planuri și programe si 2 avize pentru planuri și programe. S-au revizuit 53 autorizații de mediu. Suma încasată este de 38200 lei.

Termenul de eliberare a Clasării notificării este de max. 10 zile de la înregistrarea solicitării. Termenele de eliberare a Deciziilor de încadrare, a acordurilor și avizelor Natura 2000 sunt variabile, în funcție de încadrarea în anexele la H.G. nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare și în O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011.

A.P.M. Suceava nu are atribuții de control, de identificare şi sancţionare a abaterilor de la normele legale.

**2. Acte a căror valabilitate impune aprobarea lor prin decizia conducătorului unităţii:**

* numărul posturilor vacante: 1, la data de 31.12.2016;
* numărul posturilor temporar vacante: 1, la data de 31.12.2016
* numărul posturilor pensionabile: 0, la data de 31.12.2016
* numărul funcţionarilor publici care au participat la programe de perfecţionare în luna decembrie 2016: 0.

**3. Proiecte cu finanţare externă există/nu există**

A.P.M. Suceava nu are în derulare proiecte cu finanţare externă.

**4.** S**ite-ului instituţiei**

Site-ul A.P.M. Suceava se actualizează permanent cu anunţuri privind actele de reglementare, buletine de calitate a aerului, comunicate de presă, informaţii de mediu, rapoarte privind starea calităţii mediului etc.

**5. Verificarea aplicării prevederilor Legii nr. 544/2001 privind liberul acces la informaţiile de interes public şi a normelor de aplicare stabilite prin HG 123/2002 şi ale Legii nr. 52/2003 privind transparenţa decizională, modificată şi completată:**

- numărul cererilor înregistrate privind accesul la informaţiile de interes public în luna decembrie 2016: 2, din care soluţionate favorabil: 2; in curs de rezolvare: 0; nefavorabil: 0;

- numărul reclamaţiilor administrative împotriva funcţionarilor publici sau a deciziilor adoptate de instituţie: 0;

**6. Verificarea aplicării prevederilor O.G. nr.27/2002 aprobată prin Legea nr. 233/2002 privind reglementarea activităţii de soluţionare a petiţiilor**

- numărul sesizărilor înregistrate în luna decembrie 2016: 0,

**7. Verificarea aplicării prevederilor H.G. nr. 1723/2004 pentru aprobarea Programului de măsuri în activitatea de relaţii cu publicul, modificată şi completată cu HG nr. 1487/2005**

- este întocmit şi afişat la loc vizibil programul de lucru cu publicul (programul zilnic)

- nu avem o zi pe săptămână program prelungit, între orele 8,30 şi 18,30; (nu s-a instituit întrucât nu s-au primit instrucțiuni în acest sens de la ANPM București).

**8. Verificarea aplicării HG nr. 1344/2007 privind normele de organizare şi funcţionare a comisiilor de disciplină cu modificările şi completările ulterioare şi a HG nr. 833/2007 privind normele de organizare şi funcţionare a comisiilor paritare şi încheierea acordurilor colective**

- numărul de sesizări primite de comisia de disciplină în luna decembrie 2016: 0;

- măsurile dispuse de comisia de disciplină împotriva salariaţilor: nu este cazul;

- este /nu este respectată procedura în cazul aplicării sancţiunilor disciplinare: nu este cazul;

- în luna decembrie 2016 nu au avut loc şedinţe ale comisiei paritare.

**9. Activitatea comisiilor organizate:**

- în luna decembrie 2016 nu s-au întrunit comisiile organizate în cadrul instituției.

- în luna decembrie 2016 nu s-au desfășurat activități în comisii organizate în exteriorul instituției.

**10. Verificarea respectării OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii**

În luna decembrie 2016, s-au încheiat contracte de achiziţie publică cu achiziţionare de active fixe pentru: Stație de lucru (PC), precum şi obiecte de inventar, s-au achiziţionat 10 buc. Computere de birou, necesare bunei funcţionări a activităţii A.P.M. Suceava. Contractele s-au încheiat conform Legii achiziţiilor publice în vigoare, iar achiziţionarea lor s-a efectuat pe SEAP.

**11. Probleme privind patrimoniul şi bugetul instituţiei**

Prin Bugetul cu nr. 2173/27.12.2016, s-au aprobat sume de către forul nostru tutelar, Agenţia Naţională pentru Protecţia Mediului, în vederea acoperirii plăţilor către furnizorii noştri de active fixe, obiecte de inventar, dar şi de bunuri și servicii. În acest sens nu avem facturi neachitate la 31.12.2016.

Încheiem un an 2016, cu speranţa ca anul 2017 va fi un an mai bun bugetar şi că vom putea achiziţiona materialele şi obiectele necesare bunei funcţionări a laboratorului A.P.M., precum şi asigurarea cu toate celelalte materiale necesare compartimentelor tehnice.

Lucrările şi serviciile pe care le prestează A.P.M., conform Ordinului Ministerului de Administraţie Publică nr.1108/2007 şi a Ordinului 410/2008, duc la încasarea de venituri din tarife şi taxe de mediu, care conform O.U.G nr.71/2011, sunt virate la bugetul de stat. În perioada 01.01.2016-31.12.2016, s-au încasat venituri în valoare de 781800 lei, sumă care s-a virat integral la bugetul de stat.

Sunt respectate prevederile art.8 din Legea nr. 340/2004, republicată cu privire la transmiterea către prefect, spre avizare, a proiectelor de buget şi a situaţiilor financiare privind execuţia bugetară.

Nu a fost supus avizării Instituției Prefectului bugetul instituţiei, deoarece Bugetul pe anul 2016, a fost aprobat și transmis A.P.M. Suceava, de către ordonatorul superior ANPM în formă finală.

**12. Alte aspecte privind activitatea specifică a serviciului public deconcentrat**

În luna pentru care se face raportarea nu s-au înregistrat probleme deosebite.

Probleme cu care se confruntă serviciul public (probleme organizatorice şi financiare, personal):

- **Salarizarea personalului**:

* salariile în sistemul pentru protecţia mediului sunt cele mai mici din sistemul bugetar;
* începând cu luna august s-au aplicat prevederile O.U.G. nr. 20/08.06.2016, respectiv O.U.G. nr. 42/2016 pentru modificarea și completarea O.U.G. nr. 57/2015, privind salarizarea personalului plătit din fonduri publice în anul 2016, cu referire la prorogarea unor termene precum și unele măsuri fiscale aprobate/în vigoare; din cadrul APM Suceava au beneficiat un nr. de 20 persoane.

- **Pregătirea profesională**:

- nealocarea de fonduri pentru perfecționarea profesională a personalului.

Reclamaţiile adresate instituţiei referitoare la activitatea acesteia sau a aparatului propriu (modul de soluţionare a acestora, măsuri dispuse şi efectul acestora): **nu a fost cazul în luna decembrie 2016.**

Modul de desfăşurare a audienţelor (program, grad de soluţionare): audiențele sunt programate în ziua de luni, între orele 10-12; nu au fost solicitate audiențe în luna **decembrie 2016.**

**13. Relaţia serviciului public cu instituţia prefectului**

Participare la ședința Colegiului Prefectural pe luna decembrie 2016, care a avut loc în data de 28.12.2016.

**14. Propunerile serviciului public pentru îmbunătăţirea activităţii, care depăşesc competenţele acestuia, inclusiv în plan legislativ.**

**-**

**15. Probleme ce necesită intervenţia din partea Instituţiei Prefectului la ministerul/autoritatea publică centrală de resort.**

**-**

**Cu stimă,**

**Director Executiv**

**Vasile OȘEAN**